ಮೊದಲ ಬಾರಿಗೆ ಭ್ರೂಣದಲ್ಲಿ ಮೈಕ್ರೋಪ್ಲಾಸ್ಟಿಕ್ ಕಣಗಳು ಪತ್ತೆ ದಿಗಿಲು ಬಿದ್ದ ವಿಜ್ಞಾನಲೋಕ ಇದೇ ಮೊದಲ ಬಾರಿಗೆ ಸಂಶೋಧಕರು ತಾಯಿಯ ಹೊಟ್ಟೆಯಲ್ಲೇ ಭ್ರೂಣದಲ್ಲಿ ಮೈಕ್ರೋಪ್ಲಾಸ್ಟಿಕ್ ಕಣಗಳನ್ನು ಪತ್ತೆ ಮಾಡಿದ್ದಾರೆ. ಭ್ರೂಣದ ಹೊಕ್ಕುಳಬಳ್ಳಿಯಲ್ಲಿ ಮೈಕ್ರೊಪ್ಲಾಸ್ಟಿಕ್ ಕಣಗಳನ್ನು ಕಂಡು ಬಂದಿದೆ. ಗರ್ಭಾವಸ್ಥೆಯ ಸಮಯದಲ್ಲಿ ಹೊಕ್ಕುಳಬಳ್ಳಿ ಭ್ರೂಣದ ಪ್ರಮುಖ ಅಂಗವಾಗಿರುತ್ತದೆ. ಇದು ಮಗುವಿಗೆ ಆಹಾರ, ಆಮ್ಲಜನಕ ಮತ್ತು ತ್ಯಾಜ್ಯವನ್ನು ವಿಸರ್ಜಿಸುವ ಕಾರ್ಯವನ್ನು ಮಾಡುತ್ತದೆ. ಡಿಸೆಂಬರ್ ಆರಂಭದಲ್ಲಿ ಎನ್ವಿರಾನ್ಮೆಂಟ್ ಇಂಟರ್ನ್ಯಾಷನಲ್ ಜರ್ನಲ್ನಲ್ಲಿ ಪ್ರಕಟವಾಗಿರುವ ಸಂಶೋಧನಾ ವರದಿಯ ಪ್ರಕಾರ, ಈ ಕಣಗಳು ದೀರ್ಘಾವಧಿಯವರೆಗೆ ಅಥವಾ ಮಗುವಿನ ನಿರೋಧಕ ಚೌಕಟ್ಟನ್ನು ರಚಿಸುವುದನ್ನು ವ್ಯತ್ಯಾಸಗೊಳಿಸುತ್ತದೆ. ಈ ಮೈಕ್ರೋ ಪ್ಲಾಸ್ಟಿಕ್ ಕಣಗಳು ತಾಯಂದಿರು ಸೇವಿಸಿರಬಹುದು ಎಂದು ವರದಿಯಲ್ಲಿ ಉಲ್ಲೇಖಿಸಲಾಗಿದೆ. ಆದರೆ ಇವು ಮಗುವಿನ ಆರೋಗ್ಯದ ಮೇಲೆ ಎಷ್ಟು ಪರಿಣಾಮ ಬೀರಲಿದೆ ಎಂಬ ಪೂರ್ಣ ಮಾಹಿತಿ ಲಭ್ಯವಾಗಿಲ್ಲ. ಗರ್ಭಧಾರಣೆ ಮತ್ತು ಜನ್ಮ ನೀಡಿರುವ ನಾಲ್ಕು ಮಹಿಳೆಯರ ಭ್ರೂಣಗಳ ಹೊಕ್ಕುಳಬಳ್ಳಿಯಲ್ಲಿ ಕಣಗಳು ಕಂಡುಬಂದಿದೆ. ತಾಯಿ ಹಾಗೂ ಭ್ರೂಣದ ಹೊಕ್ಕುಳಬಳ್ಳಿಯ ಎರಡು ಪದರಗಳಲ್ಲಿ ಮೈಕ್ರೋ ಪ್ಲಾಸ್ಟಿಕ್ ಕಣಗಳು ಪತ್ತೆಯಾಗಿವೆ. ಇದರಲ್ಲಿ 12 ವಿಧದ ಪ್ಲಾಸ್ಟಿಕ್ ಕಣಗಳಿವೆ. ಈ ಕಣಗಳನ್ನು ಪರೀಕ್ಷೆ ನಡೆಸಿದ ಸಂದರ್ಭದಲ್ಲಿ ಅವು ನೀಲಿ, ಕೆಂಪು, ಕಿತ್ತಳೆ ಅಥವಾ ಗುಲಾಬಿ ಬಣ್ಣದಲ್ಲಿ ಕಂಡುಬಂದಿದೆ. ಬಣ್ಣ, ಮೇಕ್ಅಪ್ ಹಾಗೂ ಸೇವಿಸುವ ಇತರೆ ವಸ್ತುಗಳಿಂದ ಇವು ಬಂದಿರಬಹುದು ಎಂದು ಸಂಶೋಧಕರು ಹೇಳಿದ್ದಾರೆ. ಸದ್ಯ ಪತ್ತೆಯಾಗಿರುವ ಕಣಗಳು ಯಾವ ಪ್ರಮಾಣದ ಪ್ರಭಾವ ಅಥವಾ ಹಾನಿಯನ್ನುಂಟು ಮಾಡುತ್ತದೆ ಎಂದು ತಿಳಿಯಲು ಹೆಚ್ಚಿನ ಪರೀಕ್ಷೆಗಳನ್ನು ನಡೆಸಬೇಕಿದೆ.